Suresh 76 Views
ఫెడ్‌ రిజర్వు ధోరణులే కీలకం
ముంబై, ఆగస్టు 26: బెంచ్‌మార్క్‌ స్టాక్‌సూచీలు మందగమనంతో ముగిసాయి. అమెరికా ఫెడ్‌ రిజర్వు వడ్డీరేట్లపై అనుసరించనున్న వైఖరిపై ఇన్వెస్టర్లు మరింత ఆసక్తితో ఉన్నారు. సంస్థాగత ఇన్వెస్టర్లు ఎక్కువగా అమ్మకాలకే ప్రాధాన్యతనివ్వ డంతో సెంటిమెంట్‌ కొంత దెబ్బతిన్నది. బిఎస్‌ఇ సెన్సెక్స్‌ 54 పాయింట్లు దిగువన 27,782 పాయింట్ల వద్ద స్థిరపడితే నిఫ్టీసూచి 20 పాయింట్ల వద్ద స్థిరపడింది. 8573వద్ద నిలకడగా సాగింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు నిలకడగా ముగిసాయి. 1552 కంపెనీలు నష్టాల్లోను, 1089 కంపెనీలు లాభాల్లోను ముగిసాయి. విదేశీ పోర్టు ఫోలియో ఇన్వెస్టర్లు రూ.372 కోట్ల విలువైన పెట్టు బడులు వెనక్కి తీసుకున్నారు. ఇక భారత్‌ వాతా వరణ పరిశోధకశాఖ దేశం మొత్తం వర్షపాతం ఈ ఏడాది రెండుశాతం సగటుకంటే తక్కువగా ఉన్నట్లు ప్రకటించింది. టాటామోటార్స్‌, సూచి భారీ కంపె నీ రిలయన్స్‌ ఇండస్ట్రీస్‌ ఇంట్రాడే నష్టాలను కుదిం చుకోగలిగాయి. టాటామోటార్స్‌ రెండుశాతం లాభ పడింది. ఆటోమేజర్‌ తొమ్మిదిశాతం వృద్ధిని కనబరి చింది. జెఎల్‌ఆర్‌ రాబడులు ఈ త్రైమాసికంలో కొంతమేర భారీగా ఉన్నట్లు అంచనా నికరలాభం 57శాతం క్షీణించింది. 2236కోట్లుగా ఉంది. టాటా మోటార్స్‌ డివిఆర్‌ మూడుశాతం లాభపడింది. రిల యన్స్‌ ఇండస్ట్రీస్‌ 1.5శాతం లాభపడింది. ఇరోస్‌ ఇంటర్నేషనల్‌ ఒటిటి ప్లాట్‌ఫామ్‌పై ఇరోస్‌నౌ, రిలయన్స్‌జియోలతో ఒప్పందం చేసుకున్నాయి. ఇక ఇన్ఫోసిస్‌ 1.5శాతం దిగజారింది. ఐటి మేజర్‌ ఇన్ఫోసిస్‌ సెప్టెంబరు త్రైమాసికానికి స్పష్టమైన ధోరణులను ప్రకటించింది. రెండోత్రైమాసికంలో మరింత మెరుగ్గా ఉంటుందని ప్రకటించింది. ఆర్‌బి ఎస్‌ కాంట్రాక్టు రద్దవడం వల్ల కంపెనీ బ్రెక్సిట్‌ భారం మోసిందని తేలింది. విప్రో రెండేళ్ల కనిష్టా నికి అంటే మూడుశాతం దిగువన ముగిసింది. ఆదాని పోర్టులు 1.6శాతం దిగువన ముగిసింది. కంపెనీ స్టాక్‌ జూన్‌ త్రైమాసిక ఫలితాలు వెల్లడి కావచ్చే నేపథ్యంలో 20శాతం వరకూ పెరిగాయి. ఇక్రా, క్రిసిల్‌, క్రెడిట్‌ అనాలిసిస్‌, రీసెర్చ్‌ సంస్థలు నాలుగుశాతంపెరిగాయి. ట్రైడెంట్‌ టెక్స్‌టైల్‌ కంపెనీ 12శాతం పెరిగింది. వెల్‌స్పన్‌ 8.6శాతం నష్టాలను నమోదుచేసింది. యుఎస్‌ క్లయిట్‌ బెడ్‌ బాత్‌ అండ్‌ బియాండ్‌ సంస్థ కంపెనీ ఉత్పత్తుల సరఫరాపై విచారణకు ఆదేశించింది. జెబికెమికల్స్‌అండ్‌ ఫార్మా కంపెనీ ఎనిమిదిశాతం పెరిగింది. కంపెనీ 26శాతం ఏటికేడాది చొప్పున నికరలాభాలను 49.95 కోట్లు గా ప్రకటించింది. కంపెనీ అంతకు ముందు ఏడాది ఇదేకాలంలో 39.63కోట్లు ఆర్జించింది. మొత్తంమీద మార్కెట్లు ఆసాంతం ఫెడ్‌రిజర్వు ఛైర్మన్‌ జన్నట్‌ ఎల్లెన్‌ ప్రసంగంపైనే కేంద్రీకృతం అయ్యాయి.
=========